Creedence Clearwater Revival
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Creedence Clearwater Revival var ei amerikansk rockegruppe. Deres maniske rootsrocksound var inspirert av rockabilly, rhythm & blues og Louisianas cajun-musikk, og de hadde stor suksess verden over i 1969–1971 takket være John Fogertys utrolige rockestemme, fengende melodier og gode tekster.
Bandet ble dannet i El Cerrito i California i 1961 under navnet Tommy Fogerty and the Blue Velvets. Rytmegitarist Tom Fogerty (1941–1990) var den gang vokalist, mens hans bror John Fogerty (født 1945) bare spilte gitar, Stu Cook (født 1945) spilte bass og Doug Clifford (født 1945) trommer. I 1964–1966 kalte de seg The Golliwogs, men også deres singler floppet.I 1967 skiftet de navn til Creedence Clearwater Revival, og året etter kom deres selvtitulerte debutalbum og gjennombruddssingle Suzie Q. I 1969 spilte de på Woodstock-festivalen og ga ut hele tre album: Bayou Country, Green River og Willie And The Poor Boys, og i 1970 kom det to: Cosmo's Factory og Pendulum. Alle disse solgte meget bra, blant annet i Norge. Største hits 1969–1971 Proud Mary Bad Moon Rising Green River Down On the Corner Travellin' Band Up Around The Bend Lookin' Out My Back Door Have You Ever Seen The Rain? Sweet Hitch-Hiker  Tom Fogerty sluttet i 1971 for å satse på en solokarriere, og han døde av tuberkulose i 1990. John Fogerty lot Cook og Clifford slippe til med egne sanger på det aller siste albumet, Mardi Gras (1972), som fikk dårlig kritikk og solgte skuffende. Samme år ble bandet oppløst. Cook og Clifford har siden 1995 spilt i Creedence Clearwater Revisited, til John Fogertys store irritasjon.John Fogerty er den eneste av medlemmene som har hatt suksess på egen hånd. Det gikk lang tid mellom soloalbumene de første 25 årene, men de ga ham fire Topp 30-hits i USA: Jambalaya (1972), Rockin' All Over The World (1975), The Old Man Down The Road (1984) og Rock And Roll Girls (1985). Fogerty kalte seg The Blue Ridge Rangers på solodebuten The Blue Ridge Rangers (1973), der han spilte alle instrumentene selv. Deretter fulgte John Fogerty (1975), kjempesuksessen Centerfield (1985) og floppen Eye of the Zombie (1986).Verdensturneen etter roots-albumet Blue Moon Swamp (1997) førte til livealbumet Premonition (1998). Deja Vu (All Over Again) (2004) og Revival (2007) er politiske plater som viser at han fortsatt har mye på hjertet. En oppfølger til solodebuten kom i 2009: The Blue Ridge Rangers Rides Again. Fogerty lagde nye versjoner av en rekke Creedence-låter på Wrote A Song For Everyone (2013). Han har dessuten utgitt livealbumene The Long Road Home (2006) og 50 Year Trip: Live at Red Rocks (2020). Les mer i Store norske leksikon rock Eksterne lenker John Fogerty Creedence Clearwater Revival